**I. G. Farbenindustrie A.-G.** (o názvoch pozri nižšie) bol v rokoch 1925 – 1945 najväčší chemický podnik na svete so sídlom vo Frankfurte nad Mohanom. V modifikovanej forme existoval po druhej svetovej vojne do roku 2012.

Názvy
-----

Dlhý názov sa uvádza ako **I. G. Farbenindustrie A.-G.**, **I.G. Farbenindustrie A.-G.** [t.j. bez medzery pred G] alebo **I. G. Farbenindustrie A. G.**. Po druhej svetovej vojne sa koniec názvu písal novším pravopisom **AG** a niekedy sa aj vynechávali bodky na začiatku názvu, v dôsledku čoho sa celý názov niekedy uvádzal ako **IG Farbenindustrie AG**. Názov znamená „Interessengemeinschaft Farbenindustrie Aktiengesellschaft". čiže doslova „Záujmové združenie právnických osôb Priemysel farieb akciová spoločnosť". Po druhej svetovej vojne bol podnik v nemeckom obchodnom registri vedený pod názvom **I.G. Farbenindustrie Aktiengesellschaft i. L.** (i. L. znamená v likvidácii)

Skrátene sa názov uvádza ako **I. G. Farben**, **I.G. Farben** či **IG Farben**.

Charakteristika
---------------

I. G. Farben bol svojho času najväčší chemický podnik na svete so sídlom vo Frankfurte nad Mohanom, ktorý vznikol 2. decembra 1925 spojením početných chemických podnikov. Počas druhej svetovej vojny sa spoločnosť I. G. Farben neslávne preslávila výrobou chemickej látky Cyklón B pre koncentračný tábor Auschwitz I a Auschwitz-Birkenau. Po druhej svetovej vojne bol podľa uznesenia a na príkaz spojencov tento podnik zrušený z dôvodu zapletenia sa do nacistického režimu. Podnik bol rozčlenený na samostatné podniky. Oficiálne podniky vzniknuté rozpadom I. G. Farben boli júni v roku 1952: Agfa, BASF, Cassella Farbwerke, Huels (Chemische Werke Hüls AG, Marl), Bayer AG, Hoechst AG, Duisburger Kupferhütte AG, Kalle, Wacker-Chemie München, Dynamit AG Troisdorf, Wasag Chemie AG. Zvyšok podniku bol vedený pod novým názvom *I.G. Farbenindustrie Aktiengesellschaft i. L.* (nem. i.L. in Liquidation; slov. v likvidácii). Napriek vyhlásenia úpadku podniku koncom roku 2003 boli akcie tejto firmy ešte po roku 2010 stále na burze, ale v roku 2012 bol podnik oficiálne zrušený.

Na Slovensku
------------

Podniky a prevázky pod kontrolou I. G. Farben v roku 1943
Na Slovensku koncern v rokoch 1939 – 1945 ovládal spoločnosť Dynamit Nobel v Bratislave a niekoľko ďalších chemických podnikov.

Referencie
----------

1. ↑  FRIEDENTHAL, R. (ed.) et al.: *Knaurs Konversationslexikon*. Th. Knaur, 1932. polstrana 633.
2. ↑   *Der Farben-konzern, 1928: die I.G. Farbenindustrie, a.-g. ihr Aufbau und ihre Entwicklung; Werke - arbeitsgebeite - finanzen Konzern-gesellschaften* [online]. Stanford: Stanford University, [cit. 2017-11-05]. Dostupné online.
3. ↑  I. G. Farbenindustrie. In: BUJNÁK, Pavel, ed. *Slovenský náučný slovník II E – M*. Bratislava : Litevna, literárne a vedecké nakladateľstvo Vojtech Tilkovský, 1932. S. 171.
4. ↑  LINDNER, Stephan H. *Hoechst : Ein IG-Farben-Werk im Dritten Reich*. München : C. H. Beck, 2005. 460 s. Dostupné online. ISBN 3-406-52959-3. S. IX.
5. 1 2  I. G. Farben. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 2010. 686 s. ISBN 978-80-970350-0-6. Zväzok 6. (His – Im).
6. 1 2   *Amtsgericht Frankfurt am Main Aktenzeichen: HRB 400* [online]. 31.10.2012, [cit. 2017-11-05]. Dostupné online.
7. ↑   *Landesarchivverwaltung Rheinland-Pfalz:*Vor 75 Jahren - Der 2. Dezember 1925. Die BASF und die Gründung der IG-Farben*. zostavil bitart®, naposledy spracované 28. decembra 2006* [online]. [Cit. 2009-03-03]. Dostupné online. Archivované 2007-03-11 z originálu.
8. ↑  HOLEC, Roman. *Vzostupy a pády bratislavskej Dynamitky : Osud jednej stredoeurópskej továrne (www.historiarevue.sk)* [online]. historiarevue.sk, 2003, [cit. 2022-10-04]. Dostupné online. Archivované 2022-10-03 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **I. G. Farbenindustrie**

Zdroje
------

*Tento článok je čiastočný alebo úplný preklad článku IG Farben na nemeckej Wikipédii.*